CELEX: E2004P0004
Language: fi
Date: 2005-04-28 00:00:00
Title: Norjan Markedsrådetin 7 päivänä heinäkuuta 2004 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa Pedicel AS v. Sosial- og helsedirektoratet (sosiaali- ja terveyshallitus) (Asia E-4/04)

28.4.2005   
            
            
               FI
            
            
               Euroopan unionin virallinen lehti
            
            
               C 103/27
            
         Norjan Markedsrådetin 7 päivänä heinäkuuta 2004 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa Pedicel AS v. Sosial- og helsedirektoratet (sosiaali- ja terveyshallitus)
   (Asia E-4/04)
   (2005/C 103/13)
   Norjalainen Markedsrådet Oslossa on esittänyt 7 päivänä heinäkuuta 2004 tekemäänsä päätökseen perustuvan pyynnön saada EFTAn tuomioistuimen neuvoa-antava lausunto asiassa Pedicel AS v. Sosial- og helsedirektoratet. Pyyntö saapui tuomioistuimen kirjaamoon 9 päivänä heinäkuuta 2004 ja koskee seuraavia kysymyksiä:
   
               1.
            
            
               Koska viini ei sisälly ETA-sopimuksen 8 artiklan 3 kohdan kattamiin tuotteisiin,
               olisiko sopimuksen, sen 18 artikla ja 23 artikla (vrt. pöytäkirja 47) mukaan luettuina, katsottava tarkoittavan, että sen 11 artiklaa ja/tai 36 artiklaa voidaan soveltaa viiniin?
            
         
               2.
            
            
               Olisiko ETA-sopimuksen 11 artiklan ja/tai 36 artiklan katsottava tarkoittavan, että niitä voidaan soveltaa sellaiseen kansalliseen lainsäädäntöön, johon sisältyy yleinen alkoholijuomien mainontaa koskeva kielto, kuten alkoholijuomien myyntiä koskevan lain 9 §:n 2 momenttiin ja sitä seuraaviin momentteihin?
            
         
               3.
            
            
               Jos kysymykseen 2 vastataan myöntävästi, voidaanko tällainen kielto kuitenkin pitää voimassa kansanterveydellisistä syistä ja jos voidaan, onko se ETA-oikeuden suhteellisuusperiaatteen mukainen?
               Vastauksessa olisi ilmoitettava, missä määrin ennalta varautumisen yleisen periaatteen soveltaminen tällä alalla on EFTAn tuomioistuimen/Euroopan yhteisöjen tuomioistuimen oikeuskäytännön mukaista.